Tõsi ta on, et pressikonverentsil Alaver medalit välja ei käinud, küll aga Eesti Suusaliidu pressiteates, mis saadeti meediasse sama päeva õhtupoolikul. Seal teatab Alaver: "Väga oluline on ka fakt, et Aivar Rehemaal on reaalne võimalus teha suusatamise ajalugu: Andrus Veerpalu võitis oma esimese tiitlivõistluste medali 28-aastasena, seega on 27-aastasel Aivaril see vanuserekord võimalik veel üle trumbata. Ka Andrus rõõmustaks selle  üle kindlasti. Mina arvan, et ta on selleks valmis, kuid Aivar peab saama üle tagasihoidlikkusest ja valehäbist Jaagu ja Andruse võitmise ees."